<classify> Ligi hiyo ipo hatua ya sita bora na bingwa atatangazwa kutokana na wingi wa pointi.Mlandizi Queens ambayo ina pointi 12 baada ya kucheza michezo minne inatarajiwa kushuka dimbani saa nane mchana kucheza na vibonde Panama FC ya Iringa ambayo haina pointi licha ya kucheza michezo minne.Akizungumza na gazeti hili jana, Kocha Mkuu wa Mlandizi, Hussein Kioma alisema timu yake ina asilimia kubwa kutwaa ubingwa endapo itaifunga Panama FC au kutoka sare yoyote kwani wapinzani wao JKT hawataweza kuwafikia.Sisi tuna nafasi kubwa ya kuwa bingwa wa kwanza wa Ligi Kuu ya wanawake kwani tunahitaji sare tu au ushindi kwani JKT Queens akishinda atafikisha pointi 12 ambazo tayari tunazo, alisema Kioma.Marsh Athletes ya Mwanza yenye pointi nne itacheza na Fair Play ya Tanga ambayo ina pointi tatu, mchezo utakaoanza saa mbili asubuhi huku ukitabiriwa kuwa wenye ushindani kutokana na aina ya wachezaji wanaunda timu hizo.Funga dimba itazikutanisha JKT Queens na Sisterz ya Kigoma timu ambazo zilipewa nafasi kubwa ya kutwaa ubingwa kutokana na asilimia 98 ya wachezaji wake wapo kwenye timu ya Taifa ya Wanawake, Twiga Stars.Mchezo huu unatarajiwa kuwa na upinzani kwani JKT ina pointi tisa na Sisterz ina pointi saba hivyo kila mmoja atakuwa akihitaji ushindi ili kushika nafasi ya pili.Akizungumza na gazeti hili, Ofisa Maendeleo wa Shirikisho la Soka Tanzania TFF, Jemedari Saidi alisema mgeni rasmi anatarajiwa kuwa Waziri wa Habari, Utamaduni, Sanaa na Michezo, Nape Nnauye na Balozi wa Sweden nchini, Katrina Rangnitt.Alisema bingwa atakabidhiwa kombe, medali za dhahabu, mshindi wa pili atapewa medali za fedha na mshindi na medali za shaba.Pia kutakuwa na zawadi kwa timu yenye nidhamu, mchezaji bora, kipa bora na mfungaji bora.Ligi hii inafanyika kwa mara ya kwanza ambapo mwanzo ilishirikisha timu 12 zilizogawanywa katika makundi mawili yenye timu 6 kila moja ambapo timu tatu za juu kutoka kila kundi zilicheza ligi ya sita bora inayofika tamati leo.  <topic>: MICHEZO 